Jun 07,2015
బ్యాంక్‌ అఫ్‌ మహారాష్ట్ర ఈక్విటీ బాట
ముంబయి: విస్తరణ కార్యక్రమాల అమలునకు అవసరమైన దాదాపు రూ.800 కోట్ల మేర నిధుల సమీకరణకు ఈక్విటీ బాట ఎంచుకోవాలని బ్యాంక్‌ ఆఫ్‌ మహారాష్ట్ర నిర్ణయించింది. క్విప్‌ (క్వాలిఫైడ్‌ ఇన్‌స్టిట్యూషనల్‌ ప్లేస్‌మెంట్‌), పబ్లిక్‌ ఆఫర్‌, రైట్స్‌ ఇష్యూలలో ఏ మార్గం ద్వారా ప్రతిపాదిత నిధులను సమీకరించాలా అన్ని బ్యాంక్‌ యోచిస్తోంది. ఈ విషయంలో నిర్ణయానికి గాను వాటాదారుల సమ్మతి తీసుకోవాలని బ్యాంక్‌ నిర్ణయించింది. ఈ నెల 29న నిర్వహించనున్న వార్షిక సాధరణ సమావేశంలో ఈక్విటీ విషయమై వాటాదారుల నిర్ణయం తీసుకోనున్నట్లు బ్యాంకు తన నోటీసులలో తెలిపింది. ఈ నేపథ్యంలో శుక్రవారం మార్కెట్లు ముగిసే సమయానికి బ్యాంక్‌ షేరు ఎన్‌ఎస్‌ఈ నిఫ్టీలో 1.1 శాతం మేర పెరిగి 35.95కు చేరింది.
మీ స్నేహితులకు రికమెండ్ చెయ్యండి